stanford-oval/wikipedia huggingface dataset:
דברי ימי ממלכת אירלנד

ערך זה עוסק בכרוניקה של היסטוריה של אירלנד. אם התכוונתם לסקירה היסטורית של תולדות אירלנד, ראו .
| --- | --- |

הדף המתאר את אירועי שנת 432
 מידע כללי
 שפת המקור:  אירית 
 סוגה:  כרוניקה 
 נושא:  היסטוריה של אירלנד 
 
דברי ימי ממלכת אירלנד (באירית: Annala Rioghachta Éireann) או דברי ימי ארבעת המורים (באירית: Annala na gCeithre Mháistrí; באנגלית: Annals of the Four Masters) הם כרוניקה שנכתבה בשלהי ימי הביניים באירלנד, המתארת את ההיסטוריה של אירלנד וסקוטלנד.
הכרוניקה מתחילה לתאר את ההיסטוריה החל מהמבול, המתוארך לשנת 2,242 לבריאת העולם.
תוכן הכרוניקה

הכרוניקות מהוות אסופה של כרוניקות קדומות יותר, אולם חלקים מהם הם יצירה מקורית של כותבי הכרוניקה. הכרוניקות נכתבו בין השנים 1632–1636 על ידי נזיר במנזר הפרנציסקני שבדונגל טאון. האירועים המתוארים קודם למאה ה-12 מסתמכים על כרוניקות קדומות שנכתבו במנזרי אירלנד. אירועים מאוחרים יותר מתבססים על דברי ימי אלסטר ואירועים מהמאה ה-17 נכתבו על ידי הנזירים הפרנציסקנים אשר כתבו את האסופה על סמך זכרונם.
המחבר העיקרי של הכרוניקה היה הנזיר הפרציסקני מיכאל או'קלריי (Mícheál Ó Cléirigh) ולו סייעו פרגרין או'קליירי (Peregrine O'Clery), פרגוס או'מולקונרי (Fergus O'Mulconry) ופרגרין או'דיגנן (Peregrine O'Duignan) (שלושת האחרונים לא היו נזירים פרנציסקנים). על שם התקבל כינוי הכרוניקה "ארבעת הנזירים" (באירית: Na Ceithre Máistrí) שתורגם לאנגלית כ"ארבעת המורים.
המימון לפרויקט ניתן על ידי הלורד פרגל או'גאדרה (Fearghal Ó Gadhra) ממחוז סלייגו.
הכרוניקות נכתבו באירית, ומספר העתקים מקוריים נותרו עד ימינו והם מוצגים בטרינטי קולג' שבדבלין, באקדמיה האירית המלכותית ובמכללה האוניברסיטאית של דבלין.
תרגום הכרוניקות

התרגום הראשון של הכרוניקות לאנגלית (המתאר אירועים החל משנת 1171) פורסם על ידי אוון קונלאן (Owen Connellan) בשנת 1846. מספר שנים מאוחר יותר ערך ההיסטריון ג'ון או'דונובן תרגום של הטקסט המלא, במימון ממשלתי בשווי 1,000 ליש"ט שהושג בהתערבות המתמטיקאי ויליאם רוואן המילטון - באותה עת נשיא האקדמיה האירית המלכותית.
חשיבות הכרוניקות

בשל ספקות ההיסטוריונים בדבר הדיוק בכרוניקות, השימוש בהם כבסיס לאירועים היסטוריים שנוי במחלוקת, ומקבל להשתמש בהם לתארך אירועים של לידה ופטירה של אצילים אירים גאליים, ולהתעלם מתיאורים אחרים.
ראו גם

דברי ימי אירלנד
דב פולק

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  6 בפברואר 1933 בורשה, רומניה 
 פטירה:  22 באפריל 2022 (בגיל 89) 
 מדינה:  ישראל 
 פרסים והוקרה:  פרס התעשייה (1987)  פרס קפלן 
 
דב פולק לצד הרב חיים דרוקמן
דב פולק (6 בפברואר 1933 – 22 באפריל 2022) היה תעשיין ואיש עסקים ישראלי, ממייסדי "פולגת" והמנכ"ל שלה במשך 27 שנים. מייסד רשת האופנה "ונדום".
ביוגרפיה

נולד בעיירה בורשה שברומניה. בשנת 1948 עלה לישראל. שירת בצה"ל כקצין חימוש.
עד 1960 עבד בתעשיית הרכב והעץ.
בתחילת שנות ה-60 ייסד יחד עם דודו, ישראל פולק, את תשלובת מפעלי פולגת. החברה הוקמה בקריית גת, ונקראה על שם משפחת המייסדים ושם העיר. דב פולק היה מנכ"ל התשלובת במשך עשרים ושבע שנים, עד שנת 1989.
בשנות כהונתו כמנכ"ל הוביל את החברה והפך אותה לתשלובת שהעסיקה בשיאה למעלה מ-6,000 איש בישראל ובעולם, והייתה מובילה בייצוא לאירופה ולארצות הברית.
במסגרת המפעלים ייסד בית ספר תעשייתי לנוער בסיכון ומעונות יום לילדי העובדים.
באוקטובר 1987 נבחר לחבר נשיאות התאחדות התעשיינים.
ביולי 1989 מכר פולק את כל אחזקותיו במניות פולגת.
לאחר שעזב את פולגת הקים את רשת האופנה "ונדום" שהייתה בין הראשונות לייבא לישראל מותגי אופנה בינלאומיים מוכרים ובהם: מקס מארה, ג'ורג'ו ארמני, טרוסרדי, הוגו בוס, זניה ועוד.
פרסים

פרס קפלן
פרס התעשייה (1987)
חיים אישיים

פולק עלה לארץ בשנת 1948 עם אוניות המעפילים.
היה נשוי לאריקה. ילדיו: צביקה, איתן ומיכל. שני האחרונים הם בעלי רשת האופנה "ונדום" שייסד פולק.
פולק נפטר ב-22 באפריל 2022 בגיל 89 והובא לקבורה בבית הקברות קריית שאול.
הערות שוליים

↑  נהנך מפעל 'פולגת' בקרית גת, הַבֹּקֶר, 4 בדצמבר 1964
↑  פנים חדשות בנשיאות התעשיינים, מעריב, 5 באוקטובר 1987;
תנו סיכוי לחוצרת חארץ, מעריב, 30 באוגוסט 1988
↑  דב פולק מכר כל אחזקותיו במניות חברת פולגת, מעריב, 10 ביולי 1989
↑  מיכל הולצמן, החנות של פולק, מעריב, 25 בספטמבר 1990, המשך
↑  דב פולק באתר GRAVEZ
דב נתן ברינקר

אין תמונה חופשית
דב נתן ברינקר (בסוף ימיו: בר-יקר; ב' בשבט ה'תרנ"ג, 19 בינואר 1893 - כ' באלול ה'תשי"א, 21 בספטמבר 1951) היה עסקן, עורך ועיתונאי ארצישראלי יליד דווינסק, שפעל בתקופת היישוב ובשנותיה הראשונות של מדינת ישראל.
ברינקר היה עורך כתב העת "הדביר" יחד עם חברו הרב יצחק אביגדור אורנשטיין, והאלמנך "לוח ירושלים" שנועד להמשיך את האלמנך "לוח ארץ ישראל" של אברהם משה לונץ שברינקר היה עוזרו ומזכירו הספרותי.
קורות חיים

נולד לגיטל ויעקב בדווינסק שבלטביה, הוא למד בתלמוד תורה ובישיבות מקומיות, בהיותו בן 11 עקרה משפחתו לליברפול שבאנגליה והוא עבר ללמוד בבית הספר המקומי. שנתיים לאחר מכן, ימים ספורים לפני ראש השנה של שנת ה'תרס"ז (1906) עלתה המשפחה לארץ ישראל והשתקעה בירושלים, בשכונת מאה שערים. בירושלים למד דב נתן בישיבת עץ חיים, שבה לימד אביו. ב-1914 נישא לחיה רחל, בתו של הסוחר הירושלמי אליהו יוסף ריבלין, והם התגוררו בשכונת כנסת ישראל. כדי לחמוק מגיוס לצבא העות'מאני במלחמת העולם הראשונה, ברח מירושלים והסתתר בפרדסים של פתח תקווה וכפר סבא.
ברינקר היה פעיל בתנועת המזרחי והוצב במקום ה-13 ברשימת מתמודדיו לאספת הנבחרים הראשונה, בה זכתה המזרחי לתשעה מושבים. ברינקר טען שעל המזרחי לעסוק לא רק בחינוך אלא גם בכלל הפעילות הציבורית בארץ ישראל ובמיוחד בהקמת יישובים, כי מבלי השפעה כללית לא תנתן לחינוך של המזרחי דריסת רגל. בהתאם לכך, בראשית שנות ה-20 של המאה ה-20 היה ממייסדי המושבה נווה יעקב (במקור "כפר עברי"), ועבר להתגורר בכפר. הוא היה מראשי המתיישבים ובמלאת 15 שנים להתיישבות היהודית במקום, הוציא לאור קונטרס המגולל את תלאות היישוב המבודד ותקוות מתיישביו לעתיד. רכושו וכתביו עד לתקופה זו אבדו בעת נטישת הכפר במלחמת העצמאות.
בשנותיו האחרונות עיברת ברינקר את שם משפחתו לבר-יקר. הוא חלה בסכרת ונפטר מהיפוגליקמיה סמוך למשרדו ברחוב בן-יהודה, ביום שישי כ' באלול ה'תשי"א, 21 בספטמבר 1951, בגיל 58.
בתו חנה נישאה לשופט בית המשפט העליון צבי טל. נכדו הקרוי על שמו הוא דובי (דב נתן) טל, לשעבר ראש המועצה האזורית בקעת הירדן.
רחוב דב בר יקר (ברינקר) בשכונת נווה יעקב בירושלים נקרא על שמו.
עבודתו הספרותית

ברינקר עבד כמזכירו הספרותי וכעוזרו של אברהם משה לונץ בשנים 1913–1916, בשנים אלו סייע בידי לונץ שהיה עיוור להוציא לאור את האלמנך "לוח ארץ ישראל" ואת השנתון "ירושלים", שעסק במחקרים סביב העיר ירושלים. כעבור 20 שנה ביקש ברינקר להמשיך מפעלים ספרותיים אלו באמצעות האלמנך החדש "לוח ירושלים", אותו החל להוציא לאור.
הלוח נדפס במשך שתים עשרה שנים ברציפות (1952-1940), וחדל לצאת לאור בעקבות פטירתו של ברינקר.
במקביל לעיסוקו בעריכת הלוח, השתתף ברינקר בעריכת כתב העת "התור" שבעריכת הרב י"ל מימון, והיה עורך כתב העת "הדביר" יחד עם חברו הרב יצחק אביגדור אורנשטיין. הוא העורך של ספר היובל לרב מימון (1926) ופרסם סיפורים ומאמרים בכתבי עת ועיתונים רבים, בהם: "דואר היום", ההד", "דבר", "הארץ" ו"הצופה".
לקריאה נוספת

'ברינקר, דוב נתן', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 110–111. (הספר בקטלוג ULI)
הערות שוליים

↑  לימים הנוראים בירושלים, הצופה, 5 בספטמבר 1937
↑  המצב העגום של התלמוד תורה, מוריה, 11 באוגוסט 1911
↑  שלא נספד כהלכה, מוריה, 15 באוגוסט 1911
↑  הודעה גלויה, דואר היום, 28 באפריל 1920
↑  בעיתונים, המזרחי, 18 בספטמבר 1923
↑  מושל ירושלים בהכפר העברי, דואר היום, 13 במאי 1924
↑  נווה יעקב, דואר היום, 17 באוגוסט 1925
↑  אספת עתונאים, דואר היום, 4 במאי 1921
| --- | --- |
בקרת זהויות :  NLI: 987007305598705171  GND: 1014601266  ISNI: 0000 0000 6693 5379  LCCN: nr95001770  NTA: 271433078  VIAF: 82169239   WorldCat (עם VIAF): 82169239
דברי ימי קירנדיה (סדרת משחקים)

|  כללי |
| --- | --- |
 תאריך הוצאה:  1992 
 סוגה:  משחקי הרפתקאות גרפיים
 פיתוח:  Westwood Studios 
 הוצאה לאור:  Westwood Studios 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  DOS, FM Towns, MS-DOS, קומודור אמיגה, מקינטוש 
 
ברנדון מוצא את קלאק מאובן, מהמשחק הראשון.
דבר ימי קירנדיה (באנגלית: The Legend of Kyrandia), הוא שמה של טרילוגיית משחקי מחשב בז'אנר ההרפתקה והפנטזיה. הטרילוגיה יוצרה על ידי אולפני וסטווד (Westwood Studios).
שלושת חלקי הטרילוגיה הם:
מעשיות ושדים (1992)
יד הגורל (1993)
נקמתו של מלקולם (1994)
עלילה > מעשיות ושדים

המלך ויליאם ואשתו נרצחו על ידי ליצן החצר המרושע מלקולם, ובנם ברנדון הוחבא בידי סבו, המכשף המלכותי קאלאק. קאלאק גידל את ברנדון בהיחבא, מבלי ליידע אותו בנוגע לעברו ולסכנה מצד מלקולם. יום אחד, כאשר מגלה מלקולם את מיקומו של קאלאק, הוא הופך אותו לפסל. ברנדון, שבאותו זמן לא היה בביתו, חוזר ומגלה את קאלאק מאובן, ומוצא שהעץ הקסום שעליו חיו שניהם פונה אליו ומספר לו על מוצאו ועל מעשי מלקולם.
לאחר מכן, יוצא ברנדון למסע בו הוא מנסה למצוא את מלקולם ולקחת ממנו את אבן הקיירא המכיל את כל האנרגיה של הממלכה.
עלילה > יד הגורל

שנים לאחר מעללי הסיפור הראשון, קוסמת בשם זנתיה יוצאת להציל את ממלכת קירנדיה הנמצאת בסכנה, כיוון שהיא הולכת ונעלמת מהעולם באופן הדרגתי.
עלילה > נקמתו של מלקולם

מלקולם שהשתחרר מעונשו (אותו קיבל במשחק הראשון), יוצא לנקום בברנדון וקאלק. למרות שאיבד את יכולותיו בקסם, הוא מנסה להסתמך על שכלו לשם השגת הנקמה. (במשחק זה, משחק השחקן דווקא את מלקולם)
דמויות

ברנדון - ברנדון הוא הבן של המלך ויליאם, שליט ממלכת קירנדיה שנרצח. הוא נלקח על ידי קאלק שגודל על ידיו ביער כדי לחמוק ממלקולם. ברנדון הופך לאדם מוסרי וישר ויוצא להסיר את איומו של מלקולם מממלכתו. ברנדון משוחק על ידי השחקן במשחק הראשון.
זנתיה - היא כוהנת וקוסמת חזקה, היא מופיעה במשחק הראשון ועוזרת לברנדון. היא שייכת לכת המיסטיקנים של קירנדיה, ויוצאת להציל את האי קירנדיה במשחק השני. זנתיה משוחקת על ידי השחקן במשחק השני.
מלקולם - ליצן החצר הרשע. נעזר במצפון הרע שלו גונתר לשם ביצוע מעלליו הוא מגלומן ומנסה להשתלט על ממלכת קירנדיה. הוא הרשע העיקרי במשחק הראשון, ומשוחק על ידי השחקן במשחק השלישי.
יד הגורל - יד הגורל יזם את תוכנית הצלת קירנדיה על ידי המיסטיקנים במשחק השני, על מנת ליצור הסחה שתאפשר לו לקדם את מטרותיו שלו. יד הגורל הוא הרשע העיקרי במשחק השני.
ראו גם

משחק הרפתקה ממוחשב
גן החיות אבילון

| --- | --- |

תצוגת הגיבון גמיש בגן החיות
 סוג:  גן חיות, מרכז שימור
 מיקום:  רודריגז, הפיליפיניםהפיליפינים
 תקופת הפעילות:  2005–הווה (כ־19 שנים)
 שטח:  75 דונם
 מספר מינים:  600+
 מספר פרטים:  3000
 קואורדינטות:  14°44′41″N 121°09′06″E﻿ / ﻿14.744666666667°N 121.15172222222°E﻿ / 14.744666666667; 121.15172222222
 האתר הרשמי של גן החיות אבילון
  (למפת הפיליפינים מוגדלת) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי גן החיות אבילון(למפת הפיליפינים רגילה) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי גן החיות אבילון
 
דוב מלאי בגן החיות
תיבת הנוח של ארק אבילון
גן החיות אבילון (באנגלית: Avilon Zoo) הוא גן חיות בגודל של 75 דונם הממוקם בבריו סן איסידרו, רודריגז ריזל, פיליפינים. הוא מופעל על ידי הקרן לשימור חיות הבר של אבילון, המפעילה גם את גן החיות של ארק אבילון.
גן החיות

כיום גן החיות אבילון הוא המרכז הזואולוגי הגדול ביותר בפיליפינים ביחס של שטח לאוסף בעלי החיים. בגן החיות נמצאים יותר מ-3000 פרטים מ-600 מינים שונים של בעלי חיים כמו: עופות, יונקים, זוחלים, דו-חיים, דגי מים מתוקים וחסרי חוליות. בגן החיות יש אוסף מגוון של בעלי חיים מקומיים בפיליפינים, שרובם גודלו בהצלחה בשבי באמצעות תוכניות השימור של גן החיות. גן החיות הוא גם ביתם של אוסף גדול של צמחים אשר יותר ממחציתם אנדמיים לפיליפינים. גן החיות אבילון שואף להיות אחד מגני החיות בעולם שמציגים בעלי חיים רבים מדרום מזרח אסיה.
גן החיות מציע סיורים מודרכים וטיולים חינוכיים שמציעים לאורחים את ההזדמנות ללמוד על חיות בר. מאמצי שימור נעשים כדי לשמר מינים מאוימים ולהגן על הסביבה. מלבד בעלי החיים והתערוכות, ישנם עמדות אשר בהן ניתן לקנות מזון לבעלי החיים המותרים, ביניהם: ארפאימה ענק, עופות מים, דגי קוי, צבי ענק, סוסים, אייליים וגם עמדות בהם ישנם מדריכים ובעלי חיים המותרים לליטוף כמו: אורנגאוטן, נחשים ועופות.
הישגי שימור בולטים

גן החיות של אבילון הצליחה לגדל בהצלחה פרטים של כוח גריי. הכוח הראשון ממין זה שנולד בגן החיות הייתה נקבה בשם "גרייסה". הבקיעה של הכוח "גרייסה" הוצגה בפני קהל גדול בגן החיות.
גן החיות ארק אבילון

גן החיות של ארק אבילון הוא גן החיות היחידי בפיליפינים, המציג מבנה הדומה לתיבת נוח, גן החיות של ארק אבילון הוא ביתם של חיות בר אקזוטיות שונות כמו טיגריס לבן, יגואר, דוב מלאי, מרמוסט שחור טופר, ארפאימה ענק, עיט נחשים פיליפיני, אריה, טיגריס, קקדו אדום ביב (Cacatua haematuropygia), צב דרבוני, יונת כתר ויקטוריה, ועוד רבים אחרים.
בין האטרקציות המיוחדות של גן החיות, ישנם פינות רבות שמאפשרות תצלומים ומגע עם בעלי חיים שונים, ביניהם: "ברוטוס" הסוס המיניאטורי, "ווקי" הבינטורונג, "ארת'ור" הכלב צאן אנגלי עתיק, "קיוט" אוח פיליפיני, שני קקדואים מולוקים (Cacatua moluccensis), "קולו" הפיתון המלכותי, ובעלי חיים אחרים שניתנים למגע. בארק אבילון נמצאת פינת ליטוף שבה ניתן ללטף ולהאכיל: ארנבות, שרקנים, כבשים, עזים ובעלי חיים אחרים. בנוסף המבקרים יכולים ללמוד אמנויות טבע ומלאכות, ולשחק במיני-משחקים. המבקרים יכולים לחגוג מסיבה או להיפגש על אזור פעילות בסיפון העליון של תיבת נוח.
בין בעלי החיים המותרים לליטוף המיוחדים של גן החיות נמצאת "ונוס" האורנגאוטנית הבורנאית, הנמצאת בפינה בגן החיות. כיום היא בת שנתיים ותמיד נמצאת ליד מטפלה. ניתן להתקרב וללטף אותה חופשי, ולהצטלם איתה בעלות. ונוס יודעת לעשות פוזות שונות למצלמה ביניהם: פוזת "דוגמנית", חיוך, כיף (אגרוף, שתי ידיים, וכו'), נשיקה ועוד.
קרן השימור "אבילון"

הקרן לשימור חיות הבר של אבילון היא ארגון ללא כוונת רווח המחויבת לתרום באופן משמעותי למאמצי שימור חיות הבר בפיליפינים באמצעות חינוך לשמירת הסביבה, ותוכניות לשימור מינים. הקרן פועלת כיום בגן החיות של אבילון ברודריגז, גן החיות של אבילון בריזאל וגן חיות נוסף בפסיג סיטי. קרן השימור אבילון הוא חבר באגודה של גני החיות בדרום מזרח אסיה (SEAZA). למרות שגן החיות אבילון הוא מרכז חשוב ביותר בפיליפינים ומשתתף במאות תוכניות למינים בסכנת הכחדה, הוא עדיין אינו מספק את הצרכים המלאים של בעלי החיים, כשהכלובים הם הבעיה הראשית: שטח הכלובים קטן מאוד יחסית לגודל בעלי החיים ואין מספיק פעילויות או התאמות לסביבה לבעלי החיים. מבחינה בטיחותית גן החיות אינו ממלא את התפקיד הראוי; ישנם כלובים העשויים מזכוכית רגילה שניתנת לשבירה קלה יחסית (מה שמסוכן בנוגע לטורפים או חיות גדולות), כלובים בהם ישנם סורגים ישנה מגבלה קטנה המונעת מגע בחיות אך גם ילדים קטנים יכולים להכניס את ידיהם לכלובים.
עיט נחשים פיליפיני בארק אבילון
דגל העיר ניו יורק

| --- | --- |

 סוג הדגל:   דגל מוניציפלי
 מוטיבים עיצוביים:  טריקולור בצבעי כחול, לבן וכתום מוטען בסמל העיר.
 גרסאות נוספות

 
 דגל ראש עיריית ניו יורק
הגדלה של חותם העיר (מוצג במסגרת הדגל בצבע כחול)
דגל העיר ניו יורק (באנגלית: Flag of New York City) הוא דגל הנושא פסים אנכיים של הצבעים כחול, לבן וכתום, ומוטען במרכזו של הפס האמצעי בחותם העירוני של ניו יורק בצבע כחול.
מקור צבעי הדגל הוא דגל הנסיך - דגלה של הרפובליקה ההולנדית, אשר היה בשימוש בשנת 1625, שבה הוקמה העיר ניו אמסטרדם (לימים ניו יורק) על האי מנהטן.
חותם העיר מכיל את הרכיבים הסמליים הבאים:
עיטם לבן-ראש - סמלה של ארצות הברית
יליד אמריקאי - מסמל את תושביו המקוריים של האזור
ימאי - מסמל את המתיישבים הקולוניאליים של האזור
בונה - מסמל את חברת הודו המערבית ההולנדית, החברה הראשונה בניו אמסטרדם. בונה הוא גם בעל החיים הרשמי של מדינת ניו יורק
טחנת רוח - מסמלת את ההיסטוריה ההולנדית של העיר ואת התעשייה של טחינת קמח שהתקיימה בה
חביות קמח - לסימול תעשיית הקמח
1625 - שנת ייסוד העיר.
עיצובו הנוכחי של הדגל נקבע ב-30 בדצמבר 1977. אז הוכנסה בו השנה 1625 (במקום 1664, השנה שבה השתלטה אנגליה על העיר) והוכלל בו הפסוק הלטיני "Sigillum Civitatis Novi Eboraci" ("חותם העיר ניו יורק") (תוספת זו היא אופציונלית, כלומר שניתן להשתמש בדגל גם בלעדיה). לעיתים רחוקות מונף הדגל ללא סמל החותם במרכזו.
לראש עיריית ניו יורק דגל משלו, המבוסס על דגל העיר בתוספת קשת של חמישה כוכבים מחומשים כחולים מעל החותם. אלו מסמלים את חמשת רובעי העיר.
הדגל מונף דרך קבע על גבי בית העירייה של ניו יורק ועל גבי הבניינים האחרים שלה. הוא מונף לעיתים קרובות גם על גבי מבני ציבור, בפארקים ואף בעסקים פרטיים ובבתי מגורים בעיר.
דבירה (אתר מקראי)

נחלות שבטי ישראל
דְּבִרָה (ייתכן גם: דְּבִר) כנראה היה אתר או יישוב מקראי בצפון מדבר יהודה, אשר נזכר פעם יחידה בתנ"ך, בתיאור גבולה הצפון מזרחי של נחלת שבט יהודה:
”וְעָלָה הַגְּבוּל דְּבִרָה מֵעֵמֶק עָכוֹר וְצָפוֹנָה פֹּנֶה אֶל הַגִּלְגָּל אֲשֶׁר נֹכַח לְמַעֲלֵה אֲדֻמִּים אֲשֶׁר מִנֶּגֶב לַנָּחַל”.
שאלת משמעות המילה דְּבִרָה

יצוין שיש גם דעות אחרות באשר למשמעות המילה דְּבִרָה בפסוק זה, ולפיהן לא מדובר כלל בשם של יישוב, שכאמור אינו נזכר כלל מחוץ לפסוק אחד במקרא. נות וחוקרים אחרים סבורים שכיוון שהוראת המילה דְּבִר היא החלק האחורי במקום (כמו, למשל, בבית המקדש), הרי דְּבִרָה היא מילת יחס שהוראתה "מאחורי". במקרה כזה משמעות הפסוק תהיה שהגבול עלה מאחורי עמק אחור, ושלא מדובר כאן על שם עיר.
אפשרות שימור השם הקדום בואדי א-דַבֶר

יש הרואים בשמו המקורי של נחל אוג התחתון, בין בני מוסא לים המלח, ואדי א-דַבֶר, שימור של השם הקדום.
לקריאה נוספת

אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, ירושלים, כרך ג', עמ' 590.
אבי עופר, הר יהודה בתקופת המקרא (עבודת ד"ר), אוניברסיטת תל אביב, 1993
הערות שוליים

↑  ספר יהושע, פרק ט"ו, פסוק ז'.
↑  בנימין מזר באנציקלופדיה מקראית ג: 590 (הערך דְּבִרָה)
דארן בויד

| --- | --- |
אין תמונה חופשית
 לידה:  30 בינואר 1971 (בן 53) הייסטינגס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1998 
 פרופיל ב-IMDb
 
דארן ג'ון בויד (באנגלית: Darren John Boyd; נולד ב-30 בינואר 1971) הוא שחקן אנגלי שכיכב בסדרה הקומית "מרגל" של Sky1, וזכה על תפקידו בפרס באפט"א לטלוויזיה. הוא משחק במגוון של קומדיות ודרמות בקולנוע ובטלוויזיה.
ביוגרפיה

בויד נולד בהייסטינגס שבמחוז מזרח סאסקס אנגליה. הוא בן יחיד. בגיל 17 התחיל לשחק בתיאטרון חובבים, ובין השנים 1989 ל-1995 הופיע בהפקות מקומיות. כשהיה באמצע שנות העשרים שלו עבר בויד ללונדון, והמשיך להופיע בתיאטרון עד שלוהק לסדרת הטלוויזיה של ה-BBC "נשיקיני קייט" בשנת 1998.
בויד כיכב בסדרה "נשקיני קייט" במשך שלוש עונות. התפקיד הוביל אותו לשחק בקומדיות בריטיות נוספות כמו הסדרה "היפיס" (1999) ו-"Smack the Pony" מאותה שנה. ב-2001 שיתף פעולה עם ויקטוריה פייל בסדרה חדשה בשם "Los Dos Bros", סיטקום שבו בויד והשחקן קאוואן קלרקין מגלמים דמויות של אחים למחצה. בויד היה שותף ליצירת הסדרה וכן היה שותף בכתיבתה. ב-2002 זכתה התוכנית בפרס ורד הכסף במונטרה. באותה תקופה לוהק בויד לסדרה האמריקאית "בקצב של אלי" של NBC בכיכובה של ג'וליה לואי-דרייפוס.
ב-2005 חזר בויד לבריטניה והחל לשחק בתפקידים מובילים בהם ד"ר ג'ייק ליף בעונה השנייה של הסדרה "מחלקה אלטרנטיבית" (2006) ובתפקיד ג'ונתן בסדרה "סקסונדייל" בכיכובו של סטיב קוגן. ב-2009 הופיע בויד בעיבוד לרומן "May Contain Nuts" המבוסס על רב המכר של ג'ון או'פארל. עוד השתתף בסדרת הדרמה-קומית "Personal Affairs" עבור BBC3 ובסרט הטלוויזיה "חתונה מלכותית" (2010), העוקב אחרי האירועים בחתונתם של הנסיך צ'ארלס ודיאנה ב-1981, מנקודת מבטם של אנשי כפר כורים ולשי. את הסדרה כתבה אבי מורגן (אנ') זוכת הבאפט"א וכיכבה בה ג'ודי ויטאקר.
בסדרה "Whites" של ה-BBC כיכב בויד בתפקיד ביב. עוד כיכב בדרמה "דירק ג'נטלי" בתפקיד ריצ'רד מקדאף שותפו של דירק ג'נטלי (סטיבן מנגן). בסרט הקומדיה "Holy Flying Circus" גילם בויד את דמותו של השחקן ג'ון קליז. הסרט עוסק בתגובות שעורר הסרט "בריאן כוכב עליון" של מונטי פייתון כשיצא לאקרנים ב-1979. הסרט " Holy Flying Circus" היה מועמד לפרס האקדמיה הבריטית לאומנויות הקולנוע והטלוויזיה לדרמה הטובה ביותר.
בויד כיכב במשך שנתיים בסדרה "מרגל" של רשת Sky1. וזכה על תפקידו בפרס באפט"א. עוד השתתף בשתי תוכניות דרמה של ITV, בסדרה "חקירה רגישה", עיבוד לרומן מאת סופי האנה "נקודת הצלה", לצדה של אוליביה ויליאמס, וכן שיחק בדרמה בת שלושה חלקים "The Guilty". היו לו הופעות קמע בסדרה "כבוד הכומר" בתפקיד כומר אוונגליסטי ובסדרה המוקומנטרית "2012" שיחק בתפקיד אתלט לשעבר בשם דייב וולבק, המקדם את ההכנות לאולימפיאדה.
ב-2014 חזר בויד להופיע לצדה של ג'וליה לואי-דרייפוס בתפקיד אורח בסדרה "ויפ" של HBO בפרק "Special Relationship". עוד השתתף בויד בסדרת הדרמה "רצח בדם קר" של רשת סקיי אטלנטיק ששודרה בסוף 2014.
ב-2015 גילם בויד את מת'יו באנטון בסיטקום "המיילד" של רשת ITV. הוא השתתף בעונה הרביעית של סדרת המתח "לות'ר" של ה-BBC.
בקולנוע הופיע בויד בסרטים " High Heels and Low Lifes" (מ-2002), "קליק" (אנ') (2005), "Magicians" (מ-2007), סרטו של כריס מוריס "Four Lions" (מ-2010), "סוף העולם" (2013) ובקומדיה "Alan Partridge: Alpha Papa" (מ-2013).
חיים אישיים

בויד מתגורר בלונדון עם אשתו אמנדה אשי-בויד אותה הכיר בלוס אנג'לס. לבני הזוג יש שני ילדים. הוא טבעוני.
פרסים

הסדרה "Los Dos Bros" זכתה בפרס "ורד הכסף" לסיטקום הטוב ביותר בפסטיבל מונטרה ב-2002.
בויד זכה בפרס הקומדיה הבריטית לשחקן הקומי הטוב ביותר בטלוויזיה לשנת 2011.
בויד היה מועמד לפרס "Royal Television Society" לשחקן הטוב ביותר ב-2012.
בויד זכה בפרס באפט"א לשחקן הטוב ביותר בקומדיה לשנת 2012.
הערות שוליים

1 2  "2012 Television Awards Winners Announced". נבדק ב-21 בפברואר 2013. {{cite web}}:  (עזרה)
↑  Dowell, Ben (21 ביוני 2011). "BBC to dramatise unholy row over Monty Python's Life of Brian". Guardian.co.uk. London. {{cite news}}:  (עזרה)
↑  "Sky orders new MI5 spy sitcom". The British Comedy Guide. 10 במאי 2011. {{cite news}}:  (עזרה)
↑  "More on More" (PDF). באוקטובר 2012. p. 7. {{cite web}}:  (עזרה)
↑  Patrick McLennan ,Alan Davies’ kitchen nightmare, What's on TV, September 20, 2020
↑  "The British Comedy Awards - Past Winners". נבדק ב-21 בפברואר 2013. {{cite web}}:  (עזרה)
| --- | --- |
בקרת זהויות :  GND: 1046705555  ISNI: 0000 0001 3322 2556  LCCN: no2013078006  MusicBrainz: 02233a88-1715-4806-b45e-45987d1189ea  NTA: 371176069  VIAF: 12149196540574792490   WorldCat (עם VIAF): 12149196540574792490
גן החיות המלכותי בורגרס

| --- | --- |

 מיקום:  ארנהם, הולנדהולנד
 כתובת:  Antoon van Hooffplein 1 
 תקופת הפעילות:  1913–הווה (כ־111 שנים) 
 שטח:  45 הקטאר 
 קואורדינטות:  52°00′35″N 5°54′00″E﻿ / ﻿52.009722°N 5.9°E﻿ / 52.009722; 5.9
 www.burgerszoo.nl
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניגן החיות המלכותי בורגרס(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניגן החיות המלכותי בורגרס(למפת חלדרלנד רגילה) ארנהם ניימכן אפלדורן איידה דוטינחם אוברייסל גרמניה ל. צ. בראבנט ד"ה אוטרכט צ"ה פלבולנד מרקרמירגן החיות המלכותי בורגרס(למפת חלדרלנד מוגדלת) ארנהם ניימכן אפלדורן איידה דוטינחם אוברייסל גרמניה ל. צ. בראבנט ד"ה אוטרכט צ"ה פלבולנד מרקרמירגן החיות המלכותי בורגרס
 
גן החיות המלכותי בורגרס (בהולנדית: Koninklijke Burgers' Zoo) הוא גן חיות בארנהם, הולנד, והוא אחד מגני החיות הגדולים במדינה.
גן החיות פופולרי בקרב תושבים הולנדים וגרמנים, ומגיעים אליו כ-1.5 מיליון מבקרים מדי שנה. הוא הוקם על ידי יוהאן בורגרס בשנת 1913.
גן החיות חבר בהתאחדות גני החיות ההולנדי (NVD), האיגוד האירופאי של גני החיות והאקווריומים (EAZA), מערכת מידע על סוגים בינלאומיים (ISIS) האיגוד העולמי לגני חיות ואקווריומים (WAZA).
תערוכות

בגן החיות 8 נושאים:
Burgers' Safari: (ספארי).
Burgers' Bush: יער גשם טרופי.
Burgers' Mangrove: מנגרובים. מאז יולי 2017 יש אולם מנגרובים חדש בגודל 3,000 מ"ר.
Burgers' Desert: במדבר סונורה.
urgers' Ocean:‏ 8,000,000 ליטר מי ים לאקווריום. שניים מהמיכלים העיקריים הם אוקיינוס עם כרישים ודגים אחרים בגודל 3,000,000 ליטר (790,000 גלון), ושונית אלמוגים עם דגים טרופיים, אלמוגים חיים וחסרי חוליות אחרים בגודל 750,000 ליטר (200,000 גלון).
Burgers' Avonturenland (מגרש המשחקים של גן החיות), נפתח בשנת 2002).
Burgers' Rimba (נפתח בשנת 2008). הרימבה מעניקה למבקרים רושם של יערות גשם בדרום מזרח אסיה. החיות בתצוגה זו כוללות: טיגריס סומטרה בינטורונג, דוב מלאי, גיבון צהוב-לחיים, לוטונג ממושקף, נמר סרי-לנקה, תן זהוב, בנטנג, מונטיאק, אייל זהוב, אייל אלדי, סיאמנג, מקוק זנב חזיר דרומי, פיתון מרושת וכוח המים.
Burgers' Kids Jungle מגרש משחקים מקורה בנושא כפר דרום אמריקאי, נפתח בשנת 2012.
שימור

גן החיות הצליח מספיק בגידול דגים ואלמוגים לאקווריום משלהם, כך שהם יכולים כעת לספק בעלי חיים לאקווריומים ציבוריים אחרים.
מלבד הצגת רבים מבעלי החיים בבית גידול מדומה במערכות אקולוגיות רחבות ידיים, גן החיות כולל גם מתקנים לשימור וגידול של בעלי חיים שכמעט נכחדו.
גן החיות תומך בכמה פרויקטים של שמירת טבע. הפרויקטים קטנים אך בעלי השפעה גדולה.
עתיד לטבע: גן החיות תומך בקרן העתיד לטבע. קרן זו תומכת בפרויקטים טבעיים ברחבי העולם, על ידי הענקת שלושה פרסים כספיים בסך 50,000 אירו מדי שנה לשלושה אנשי שמירה על טבע צעירים ומוכשרים, כדי שיוכלו להמשיך בעבודתם החשובה לשמירת הטבע. מדי שנה מוענקים פרסי העתיד לטבע בגן החיות.
קרן לוסי בורגרס קרן: לוסי בורגרס מעודדת ומאפשרת מחקר התנהגותי השוואתי בבעלי חיים. המטרה היא לשפר את הידע על התנהגות טבעית של בעלי חיים ועל אקולוגיה.
קווימבה

קווימבה, פיל אסייתי, עוררה סערה במהלך שהותה בגן החיות (1966–1998). היא אהבה לגנוב את תיקי המבקרים ולבלוע אותם בשלמותם.